text: Søvndal gift for tredje gang
  24 november 2011 kl. 09.10
  Udenrigsminister Villy Søvndal er blevet gift med sin 18 år yngre kæreste, Heidi Perto, fortæller se og hør.dk.
  Vielsen skete helt privat med overværelse af den nærmeste familie og venner i Villy Søvndals hus i Bjert ved Kolding 12. november.
  - Vi er begge to meget glade. Vi har kendt hinanden et stykke tid og mente begge, at det var det rigtige tidspunkt at blive gift, siger Villy Søvndal til seoghør.dk
  Den 41-årige psykolog Heidi Perto har en datter på syv år. De er nu flyttet ind hos Villy Søvndal.
  Det er tredje gang, at Villy Søvndal bliver gift.
  De to første ægteskaber var med den samme kvinde, Laila Rifbjerg, som han også har tre børn sammen med.
  